lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv ru fr en es lv lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv de ru lv nl en lv nl en lv nl ja lv lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Klajā nāk “Citi zēni” Eirovīzijas dziesmas “Eat Your Salad” oficiālais videoklips (VIDEO) – ZZ.lv
Vārda dienas svin: Elma, Menarda, Elna
andra.ozola@zz.lv - 21.03.2022 - 17:42
Šodien, 21. martā, pirmizrādi piedzīvo grupas “Citi zēni” dziesmas “Eat Your Salad” oficiālais videoklips. Grupa jau pēc septiņām nedēļām pārstāvēs Latviju 66. starptautiskajā Eirovīzijas dziesmu konkursā Turīnā, Itālijā, informē Edgars Bāliņš, projekta “Eirovīzijas dziesmu konkurss 2022” komunikācijas vadītājs.
“Eat Your Salad” videoklipa sižets ieturēts asprātīgā formā un papildināts ar atsaucēm uz septiņdesmito gadu stilu, TV šoviem, kā arī Bolivudas deju soļiem. Videoklipā dažādās lomās iejutušās arī Latvijā zināmās TV personības Beta Beidz (Beāte Bērziņa), Marģers Majors, Edgars Bāliņš, kā arī deju ansamblis “Daiļrade”.
Videoklipa režisors ir Niklāvs Vētra, radošie producenti – Mārtiņš Goldbergs un Elīna Sargune, bet montāžas un operatora darbu veicis Ritvars Bluka. Klipa radīšanā piedalījās māksliniece Diāna Rābante un video horeogrāfiju veidojusi Beāte Svarinska.
Videoklips tapis ar “Live Riga” atbalstu. Dziesmas “Eat Your Salad” priekšnesuma video no nacionālās atlases – Latvijas Televīzijas dziesmu konkursa “Supernova” – pārsniedzis vienu miljonu skatījumu ”Youtube” platformā, tāpat arī mūzikas platformā “Spotify” dziesma noklausīta vairāk nekā miljons reižu. Dziesma ieguvusi vērā ņemamas simpātijas arī starptautiskajos topos, jau vairākas nedēļas uzturoties Zviedrijas, Somijas un citu valstu “Spotify” populārāko dziesmu vidū.
Saturs turpināsies pēc reklāmas.
“Videoklips ir pārpildīts ar humoristiskām atsaucēm par Eirovīziju, dažādām Eiropas kultūrām, kā arī populārās mūzikas tendencēm,” klipa ideju raksturo grupas solists Jānis Pētersons. “To apzināti veidojām ieturētu hipiju laika estētikā, lai skatītājiem rastos sajūta, ka videoklips tos nogādā citā gadu desmitā.”
Toms Kagainis, komentējot filmēšanas procesu, vēlas teikt: “Kopumā šis ir mūsu grandiozākais mūzikas videoklips “Citu zēnu” vēsturē – gan dalībnieku skaita ziņā, gan kopējā sarežģītībā. Eirovīzija tomēr ir lielākais gada muzikālais notikums pasaulē, attiecīgi šķita tikai pareizi klipu veidot kā izaicinājumu sev pašiem.”
“Eirovīzija un gatavošanās tai ir aizņēmusi pilnīgi visu mūsu ikdienu. Mērķi ir augsti, tādēļ arī nežēlojam sevi un savu enerģiju. Domāju, ka pārsteigsim Eiropu ar ko Latvijai neraksturīgu,” tā grupas gatavību Eirovīzijas dziesmu konkursam raksturo basists un producents Roberts Memmēns. “Latvijai ir jāatgriežas konkursa finālā, tādēļ mēs darām visu, kas ir mūsu spēkos, lai tas šogad izdotos,” viņam piebalso grupas saksofonists Dagnis Roziņš.
Saturs turpināsies pēc reklāmas.
Grupas “Citi zēni” sastāvā ir Jānis Pētersons (vokāls), Dagnis Roziņš (vokāls un saksofons), Reinis Višķeris (taustiņinstrumenti), Krišjānis Ozols (ģitāra), Roberts Memmēns (bass) un Toms Kagainis (bungas).
66. starptautiskajā Eirovīzijas dziesmu konkursā Turīnā, Itālijā grupa “Citi zēni” uzstāsies pirmajā pusfinālā 10. maijā. Tajā piedalīsies arī Albānija, Šveice, Slovēnija, Bulgārija, Moldova, Ukraina, Lietuva, Nīderlande, Norvēģija, Portugāle, Dānija, Armēnija, Austrija, Horvātija, Islande un Grieķija. Eirovīzijas otrais pusfināls notiks 12. maijā, fināls – 14. maijā.
Foto: LTV/ Aksels Roberts Zirnis
Citas ziņas Kultūra Mūzika
Oktobrī sāksies vokālo ansambļu konkursa I kārta
“Toy rotaļlietu centrs – bibliotēka” Jelgavā atsāk savu darbību
Jelgavas Mūzikas vidusskolai 100 +1 – koncerts ar skatu nākotnē
No oktobra mainīsies Jelgavas Svētās Trīsvienības baznīcas torņa un muzeja darba laiks
Senās dievības ledus mākslā. Izsludināta pieteikšanās Starptautiskajam ledus skulptūru festivālam Jelgavā
Zinātnieku naktī – kosmiskie piedzīvojumi un zili brīnumi
Lai komentētu, jums jāpiesakās sistēmā.
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Jelgavas Mūzikas vidusskolas simtgades jubilejas koncerts “100+1”
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.